கேள்வி: ரேணு தேவி - தனிப்பட்ட வாழ்க்கை குறித்து விரிவாக சொல்லுங்கள்.
பதில்: ரேணு தனது பெற்றோரின் மூன்று மகன்கள் மற்றும் ஐந்து மகள்களில் மூத்தவர் ஆவார். இவர் இதர பிற்படுத்தப்பட்ட வகுப்பினர் சமூகமான நோனியா இனக்குழுவினைச் சேர்ந்தவர். இவர் 1977-இல் பீகாரில் உள்ளபாபாசாகேப் பீம்ராவ் அம்பேத்கர் பீகார் பல்கலைக்கழகம் கல்வி பயின்றுள்ளார். ரேணு 1973ஆம் ஆண்டு கொல்கத்தா சேர்ந்த துர்கா பிரசாத் என்ற காப்பீட்டு ஆய்வாளரை மணந்தார். இருப்பினும், திருமணமான ஏழு ஆண்டுகளுக்குள் இவரின் கணவர் திடீரென இறந்ததால், இவர் தனது தாயின் சொந்த ஊரான பெட்டியாவுக்குத் திரும்பி, அதைத் தனது ''கர்ம பூமியாகத்'' தொடர வேண்டிய கட்டாயம் ஏற்பட்டது. இவருக்கு இரண்டு குழந்தைகள் இருந்தனர்.
கேள்வி: ரேணு தேவி - அரசியல் வாழ்க்கை பற்றி தகவல் சொல்.
பதில்: ரேணு தேவியின் தாயார் சங்கப் பரிவார் அமைப்புடன் தொடர்புடையவர். இது இவரை மிகவும் பாதித்ததாகக் கூறப்படுகிறது. ரேணு தேவி, விசுவ இந்து பரிசத் பெண்கள் பிரிவான துர்கா வாகினி இணைந்து செயல்பட்டார். 1981ஆம் ஆண்டு சமூக செயல்பாடு மூலம் தனது அரசியல் வாழ்க்கையைத் தொடங்கிய இவர், பின்னர் 1988ஆம் ஆண்டு பாரதிய ஜனதா மகிளா மோர்ச்சா எனும் பாஜக மகளிர் பிரிவில் சேர்ந்தார். அடுத்த ஆண்டு, சம்பாரண் பிராந்தியத்தில் பிரிவின் தலைவராக இவருக்குப் பொறுப்பு வழங்கப்பட்டது. மேலும் இவர் 1993 மற்றும் 1996ஆம் ஆண்டுகளில் இரண்டு பதவிக்காலங்களுக்குப் பிரிவின் மாநிலத் தலைவராகத் தேர்ந்தெடுக்கப்பட்டார். 1995ஆம் ஆண்டு நவுதன் சட்டமன்றத் தொகுதி தனது முதல் தேர்தலில் போட்டியிட்டுத் தோல்வியடைந்தாலும், மேற்கு சம்பாரண் மாவட்டம் மாவட்டத்தின் மற்றொரு தொகுதியான பெட்டியாவிலிருந்து (2000–2015; 2020–தற்போது வரை) பீகார் சட்டப் பேரவை தேர்ந்தெடுக்கப்பட்டார். 2015 தேர்தலில் மகாகட்பந்தன் வேட்பாளரிடம் தோல்வியடைந்தபோதிலும், அவரிடமிருந்து 2020-இல் மீண்டும் அந்த இடத்தை மீட்டெடுத்தார். 2005 மற்றும் 2009க்கு இடையில் பீகார் மாநில அரசில் விளையாட்டு, கலை மற்றும் கலாச்சார அமைச்சராகப் பணியாற்றினார். இவர் 2014 மற்றும் 2020க்கு இடையில் பாஜகவின் தேசியத் துணைத் தலைவராகவும் இருந்தார். மேலும் அமித் சா கட்சியின் தேசிய செயற்குழு உறுப்பினராகப் பரிந்துரைக்கப்பட்டார். 2020ஆம் ஆண்டில் பீகாரின் துணை முதல்வராக அவர் நியமிக்கப்பட்டதற்கு நல்ல வரவேற்பு கிடைத்தது.